
PAREIGYBĖS APRAŠYMAS NR. 2

VŠĮ RADVILIŠKIO RAJONO PIRMINĖS SVEIKATOS PRIEŽIŪROS CENTRO SLAUGOS ADMINISTRATORIUS


I SKYRIUS
PAREIGYBĖ

Pareigų pavadinimas: VšĮ Radviliškio rajono pirminės sveikatos priežiūros centro (toliau –PSPC) slaugos administratorius (toliau – darbuotojas).
Pareigybės paskirtis: teikti metodinę pagalbą slaugos, infekcijų kontrolės ir medicinos priemonių valdymo klausimais PSPC.

[bookmark: _heading=h.xcgw3o4m2k0c]II SKYRIUS
REIKALAVIMAI DARBUOTOJUI

Darbuotojas, einantis šias pareigas, turi atitikti šiuos reikalavimus:
turėti slaugos bakalauro kvalifikacinį laipsnį, įgytą baigus universitetinę slaugos studijų programą, arba jam lygiavertę aukštojo mokslo kvalifikaciją ir sveikatos mokslų, socialinių mokslų, teisės, verslo ir viešosios vadybos arba gyvybės mokslų studijų krypčių grupių magistro kvalifikacinį laipsnį arba jam lygiavertę aukštojo mokslo kvalifikaciją;
 turėti ne mažiau kaip 160 val. trukmės hospitalinių infekcijų kontrolės (valdymo) mokymus (kursus, seminarus, stažuotes pagal su Lietuvos Respublikos sveikatos apsaugos ministerija suderintas programas arba organizuotus užsienyje) bei turėti infekcijų kontrolės specialisto funkcijoms vykdyti reikalingas kompetencijas;
turėti ne mažesnę kaip 3 metų darbo patirtį slaugos srityje;
turi išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus, sveikatos apsaugos ministro įsakymus bei kitus teisės aktus, reglamentuojančius sveikatinimo veiklos planavimą, organizavimą ir vykdymą;
turėti gerus darbo kompiuteriu įgūdžius, apimančius gebėjimą efektyviai naudoti dokumentų rengimo, skaičiavimo, pateikčių kūrimo bei elektroninės komunikacijos įrankius, šiuolaikines interneto naršykles Elektroninių sveikatos paslaugų ir bendradarbiavimo informacine sistema (toliau – ESPB IS), Elektroninių pažymėjimų tvarkymo sistema (toliau – EPTS), sveikatos priežiūros įstaigos informacine sistema “Foxus”;
išmanyti slaugos politiką bei slaugos proceso vadybą;
suprasti slaugos, kaip sveikatos priežiūros sistemos sudedamosios dalies, svarbą;
išmanyti racionalaus slaugos materialiųjų išteklių naudojimo ir apskaitos principus;
gebėti numatyti ir nurodyti, kaip spręsti svarbiausius uždavinius, koordinuoti visą slaugos darbą;
žinoti ir mokėti planuoti, taikyti ir vertinti slaugos priemones (rinkti, kaupti ir tvarkyti duomenis, atlikti aprašomąją analizę, vertinti slaugos kokybę įstaigoje, pateikti išvadas) ir mokėti pagrįsti jų poreikį;
turi būti lojalus, sąžiningas, mokėti savarankiškai dirbti, teikti metodinę pagalbą slaugos paslaugų teikimo klausimais, logiškai mąstyti, mokėti bendrauti su personalu, pacientais, priimti sprendimus ekstremalių situacijų atvejais, laikytis etikos reikalavimų;
išmanyti profesinės etikos ir tarnybinio protokolo reikalavimus;
mokėti naudotis šiuolaikinėmis technologijomis ir ryšio priemonėmis.

III SKYRIUS
FUNKCIJOS

Darbuotojo, einančio šias pareigas, funkcijos:
teikti PSPC specialistams metodinę pagalbą slaugos, infekcijų kontrolės ir medicinos priemonių valdymo klausimais;
teikti rekomendacijas dėl slaugos procesų tobulinimo;
prireikus, jei neprieštarauja teisės aktų nuostatoms, pavaduoti PSPC specialistus;
nustatyti specialistų poreikį tobulintis ir kelti kvalifikaciją;
gerinti teikiamų paslaugų kokybę, tobulinti personalo mokymą, planuoti priemones ir būdus šiam darbui gerinti;
organizuoti pasitarimus slaugos klausimais, informuoti personalą apie slaugos situaciją PSPC ir teikti siūlymus direktoriui dėl slaugos procesų tobulinimo;
koordinuoti turimus resursus, juos racionaliai, tikslingai ir efektyviai panaudoti bei pagal rašytines sutartis materialiai atsakyti už perduotas vertybes (medikamentus, aparatūrą), laiku nustatyti medikamentų ir medicininės aparatūros poreikį bei pateikti duomenis apie egzistuojantį poreikį PSPC vadovybei bei viešuosius pirkimus vykdančiam specialistui;
bendradarbiauti su kitomis įstaigomis bei tarnybomis, susietomis su sveikatos apsauga (atitinkamų skyrių ir jų padalinių personalu, profesinėmis ir kitomis organizacijomis); 
dalyvauti moksliniuose slaugos tyrimuose, tobulinti darbo organizavimą, spręsti iškilusias problemas bei teikti pasiūlymus PSPC direktoriui;
teikti siūlymus direktoriui dėl slaugos procesų efektyvinimo;
atlikti medikamentų ir medicininių medžiagų užsakymą, išdavimą, užtikrinti jų pristatymą, juos saugoti, vesti jų apskaitą, užtikrinti medicininio inventoriaus laikymą, patikrą, remontą;
sudaryti PSPC darbuotojų sąrašus, kuriems privaloma periodiškai tikrintis sveikatą;
padėti atlikti darbo rodiklių metinę analizę;
dalyvauti sudarant ir analizuojant PSPC veiklos bei kitas ataskaitas;
teikti duomenis auditui pagal šios pareigybės kompetenciją.
Vyriausiasis infekcijų kontrolės specialistas PSPC vykdo šias funkcijas:
rengia ir teikia PSPC direktoriui tvirtinti PSPC infekcijų epidemiologinės priežiūros ir valdymo programą, apimančią infekcijų epidemiologinės priežiūros, darbuotojų mokymo, PSPC higienos ir hospitalinių infekcijų profilaktikos priemones, ir koordinuoja jos vykdymą;
atlieka infekcijų atsiradimo ir plitimo priežasčių tyrimus;
dalyvauja analizuojant informaciją apie sukėlėjų jautrumą antibiotikams ir antimikrobinių preparatų vartojimą, rengiant racionalaus antimikrobinių preparatų vartojimo tvarkos projektą įstaigoje;
rengia ir teikia PSPC direktoriui tvirtinti priemones, mažinančias darbuotojų infekcijų riziką (darbuotojų skiepijimo nuo užkrečiamųjų ligų, mikrotraumų ar incidentų, susijusių su žmogaus krauju ir kūno skysčiais, įstaigoje profilaktikos, pranešimo, registravimo tvarką) ir koordinuoja jų vykdymą;
rengia ir teikia PSPC direktoriui tvirtinti infekcijų valdymo procedūrų (rankų higienos, prietaisų valymo, dezinfekcijos, sterilizacijos, skalbinių, medicininių atliekų tvarkymo, darbuotojų biologinės saugos ir profesinės ekspozicijos profilaktikos ir kt.) aprašymus („procedūrų vadovą“) ir dalyvauja rengiant medicininių bei slaugos procedūrų aprašymus;
vykdo darbuotojų higieninių įgūdžių kontrolę, analizuoja ir vertina PSPC higienos būklę, infekcijų prevencijos (ligonių izoliavimo, prietaisų higienos, sterilizacijos kontrolės ir kt.) priemonių vykdymą ir jų efektyvumą;
dalyvauja parenkant ir diegiant naujas technologijas bei priemones, galinčias turėti įtakos infekcijų plitimui (svarstant patalpų paskirties pakeitimo, remontuojamų, rekonstruojamų ir naujų projektuojamų patalpų išdėstymo projektus, planuojant naujų medicinos prietaisų ir priemonių įsigijimą, parenkant tinkamus antiseptikus, valymo ir dezinfekcijos priemones, dezinfekcijos ir sterilizacijos procesų kontrolės priemones ir kt.);
organizuoja nuolatinį PSPC darbuotojų mokymą, konsultuoja juos visais infekcijų valdymo klausimais;
rengia informaciją ir inicijuoja hospitalinių infekcijų epidemiologinės priežiūros ir valdymo klausimų svarstymą PSPC administracijos posėdžiuose, gydymo bei slaugos tarybose;
rengia informaciją ir periodiškai teikia PSPC darbuotojams apie infekcijų epidemiologinę priežiūrą ir valdymą, o informaciją svarbiausiais klausimais – tiesiogiai PSPC vadovui;
Pagal kompetenciją vykdo kitais teisės aktais ir PSPC vidaus įsakymais nustatytas funkcijas.

IV SKYRIUS
ATSAKOMYBĖ, TEISĖS IR ATSKAITOMYBĖ

Darbuotojas, einantis šias pareigas, atsako už:
įstatymų pažeidimus, padarytus vykdant savo veiklą, pagal galiojantį Lietuvos Respublikos administracinį, baudžiamąjį bei civilinį kodeksus; 
padarytą materialinę žalą pagal galiojantį Lietuvos Respublikos darbo bei civilinį kodeksus; 
turimos informacijos konfidencialumą ir tvarkomų dokumentų saugumą;
vidaus tvarkos taisyklių, darbo saugos ir sveikatos taisyklių reikalavimų laikymąsi; 
PSPC direktoriaus pavestų užduočių vykdymą. 
Darbuotojas, einantis šias pareigas, turi teisę: 
tinkamas, saugias ir sveikas darbo ir poilsio sąlygas, teisės aktų nustatytas socialines ir kitas garantijas; 
reikalauti aprūpinimo reikiamu inventoriumi, įranga nustatytoms funkcijoms atlikti; 
atsisakyti vykdyti pavedimus, jei jie prieštarauja Lietuvos Respublikos teisės aktams; 
gauti darbui reikalingą informaciją; 
[bookmark: _heading=h.tfhp9bapi1k]kelti savo kvalifikaciją teisės aktų nustatyta tvarka. 
Darbuotojas, einantis šias pareigas, atskaitomybė: 
šias pareigas einantis darbuotojas yra tiesiogiai pavaldus PSPC direktoriui;
sutarties nutraukimo atveju darbuotojas privalo atlikti turimų priemonių, inventoriaus inventorizaciją, parengti einamųjų metų vykdytos veiklos ataskaitas ir pateikti dokumentus PSPC direktoriui.


Pareigybės aprašymas gali būti keičiamas ar papildomas keičiantis įstatymams, kitiems teisės aktams.

Susipažinau ir sutinku:__________________________________________________
(vardas, pavardė, parašas)

